Muhu jahiseltsi juhatuse koosoleku protokoll nr. 1

 07.06.2018.

 Koosolekust võtsid osa juhatuse liikmed Heinart Laaneväli, Aarne Jõgi, Ardo Ling, Lembit Karp, Aivar Laaneväli. Puudus Ain Kollo.

Koosolek algas kl.19.00 ja lõppes kl.21.40 Piiri jahimajas

**Päevakord**

**1. Tööjaotus juhatuse liikmete vahel.**

**2. Jahigruppide nahastamiskohtade väljaehitamisest.**

**3. Maakasutuse ja ruumide rendi lepingutest.**

**4. Sokujaht.**

**5. Muud küsimused ja info.**

**1.Tööjaotus juhatuse liikmete vahel.**

Aarne Jõgile jäävad aseesimehe kohustused, nagu eelnevalt kokku lepiti.

Kõik teised juhatuse liikmed tegelevad jooksvalt kõigi muude küsimustega.

Seoses RMK juhtumiga otsustas juhatus moodustada omapoolse kahjustuste hindamise komisjoni, kuhu kuuluvad kõik juhatuse liikmed.

**2. Jahigruppide nahastamiskohtade väljaehitamisest.**

Kõik grupivanemad said tutvuda maaameti kaardiga nahastamiskohtade asukohast, mis lisatakse protokollile. Juhatus leidis, et järgmiseks koosolekuks võetakse väljavõte raamatupidamisest kõikidest seni kasutatud kuludokumentidest, et oletks ülevaade sellest, millises ulatuses on jahiseltsi arvelt millist gruppi rahaliselt toetatud. Kuna tegemist on ühte ja sama eesmärki täitvate rajatiste väljaehitamisega, leidis juhatus, et rahaliselt tuleb kõiki gruppe finantseerida võrdselt! Iga grupivanemale sai ülesandeks teada anda, kellel mida vaja on.

Juurdepääsu teedest.

Kapi grupi juurdepääsu tee ja parkla on sel aastal korralikult renoveeritud. Tehtud töödele on olemas arved. Heinart andis ülevaate hetkel kehtivatest killustiku ja masinate töötunni hindadest. Juhatusega kooskõlastatult tasub hetkel esitatud arved jahiselts.

Arutati Koguva grupi nahastamiskohaga tekkinud muresid ja edaspidiste lahkhelide vältimiseks töödeldi läbi kõik variandid.

Piiri grupi nahastamiskoha omaniku ettepanekul arutati läbi kõik variandid, et mis saab sel juhul, kui ta plaanib kinnistu müüa.

**3. Maakasutus ja ruumide rendi lepingutest.**

Otsustati koheselt sõlmida kõikide nahastamiskohtade omanikega lepingud nii maa kui ruumide rentimiseks, et asjadega edasi minna! Jahimaade kasutusrendi lepingud sõlmitakse esmalt nende maaomanikega, kes seda soovivad. Ülejäänud maaomanikega sõlmitakse lepingud järkjärgult edaspidi.

**4. Sokujaht**.

Jahiseltsi soovi kohaselt on meil lasta 100 sokku, 100 kitse ja 100 talle. Load kirjutatakse välja vastavalt jahirendi piirkondadele 150 ühelt ja 150 teisest jahipiirkonnast. Soku jaht kestab 01.06 kuni 31.12 Lube hakatakse väljastama koheselt. Esialgu kirjutatakse load kuni 01.10 Sarved ja lõualuud tuleb ära võtta ja puhastada kõikdelt ulukitelt. Hindamisele lähevad kõik sarved ja lõualuud, kuna jahiselts maksab nii või naa hindamise kinni. Sel aastal tuuakse kogu materjal kokku Piirile ja hindamine toimub koha peal. NB! Sarvede ja lõualuude kogumise kuupäev teatatakse! Soku, kitse ja talle lubasid otsustati mitte jagada gruppide vahel vaid nendele, kes soovivad. Lube on piisavalt ja statistika järgi ei soovi kõik jahimehed igast grupist antud jahil osaleda!

**5. Info ja muud küsimused.**

Otsustati uuendada lepingut raamatupidajaga ja tõsta aastapalka seniselt kolmesajalt eurolt viiesajale.

Arutati jahimaja koristamise teenuse võimalikkusest ja selle tasustamist.

Otsustati kasutada koristamise teenust üks kord kuus, ehk teisiti 12 korda aastas. Tasuda selle eest koristajale kakskümmend eurot kord pluss riigimaksud.

Vaadati üle ja korrigeeriti jahimaja kasutuse hinnad.

Sauna kasutus on 10 euri tund.

Maja kasutusrent on vastavalt liikmele 30 eurot ja mitteliikmele 75 eurot ööpäev. Sellele lisandub 10 eurot, kui kasutatakse voodipesu. Hetkel on jahiseltsil 10 komplekti voodipesusid

Linnujahi küttimise luba väljspoole jahiseltsi on 10 euri tuusik.Välismaalastel peab olema saatja, kes vastutab ainuisikuliselt küllalisjahimeeste tegemiste eest kuni lõpuni.

Juhatusega kooskõlas tasub külmetusagregaatide hooldamise kulud ja täitmise jahiselts, kuna kõik külmutusseadmed on hetkel jahiseltsil arvel.

Trofeeväärsete leidsarvede töötlemise ja alusele panemise tasub jahiselts, kuna sarved jäävad jahimaja seinale. Konkreetsel juhul Toomas Kuuse leitud põdrasarvede töötlemine maksis Jaan Paomehe juures 60 eurot. Soovitati sõlmida ostumüügi leping. Kuna Kapi grupi külmutusagregaadi täitmise maksis ära Heinart Laaneväli, siis ostumüügi lepingu alusel maksab jahiselts talle raha tagasi!

Juhatuse koosolekud hakkavad toimuma üks kord kvartalis. Vajadusel kutsutakse kokku tihedamini. Toimuvad ka nn. E koosolekud kui on vajadus millgi üle kiireid otsuseid langetada!

Arutati laekunud kaebust Muhu Jahiseltsi liikmelt, et miks ei väljastata tsekki laskekatse sooritamise tasu eest. Otsustati soetada tsekiraamat ja edaspidiste lahkhelide vältimiseks saavad kõik tseki.

Laekus üks avaldus.

Kristin Karro soovib astuda liikmeks stasöörina. Otsustati võtta vastu Kristin Karro Liiva gruppi.

Saarte Jahimeeste Seltsi kokkutulek toimub sel aastal 27-29 juuli Mõntus.

Eesti JS kokkutulek on 6-8 juuli Pärnseljal. Kõik juhatuse liikmed abistavad osavõtul vastavalt võimalustele!

Heinart Laaneväli andis ülevaate ringsõidust koos Tartu Veterinaarameti spetsialistiga. Kontrolliti nahastamiskohtasid. Üldiselt jäi Arles Kaup Muhumaal toimuvaga rahule.

Kapi grupp soovib jahimaja seinalt maha võetud vana õhksoojuspumpa omale nahastamiskohta üles panna. Otsustati soov rahuldada, kuna teisi tahtjaid polnud. Agregaadi eest maksama ei pea, aga remondikulud kannab Kapi grupp!

Juhatuse otsusega igasuguste lahkhelide vältimiseks edaspidi ei saa juhatuse esimees ainuisikuliselt alkirjastada ühtegi kuludokumenti, peab olema vähemalt kahe juhatuse liime allkiri. Otsusest teavitada raamatupidajat.

Kõik juhatuse protokollid ja üldkoosoleku protokollid pannakse edaspidi üles Muhu Jahiseltsi kodulehele. Eelnevalt kokkulepitult teostab seda ilma tasuta Veiko Laaneväli. Muhu Jahiseltsile luuakse oma emaili aadress. Üldkoosoleku protokoll ja uue juhatuse liikmete nimekiri edastatakse raamatupidajale, et kinnitada muudatus Pärnu Maakohtus.

Protokollis Aarne Jõgi

Koosolekut juhatas Heinart Laaneväli